
MUNICIPIUL MARGHITA                                  Anexa nr. 4 la HCL nr.68 din 30.04.2025

JUDEȚUL BIHOR

Presedinte de şedinţă                                                         Contrasemnează pentru legalitate 

Szabolcs BARCZAG                                                                   Secretar general

                                                                                                  Cornelia DEMETER                                                                                                                         

REGULAMENT 

PRIVIND ORGANIZAREA ŞI FUNCŢIONAREA

SERVICIULUI PUBLIC COMUNITAR LOCAL DE EVIDENŢĂ A PERSOANELOR   AL MUNICIPIULUI MARGHITA
CAPITOLUL  I

DISPOZIŢII GENERALE

Art. 1 - Serviciul Public Comunitar Local de Evidenţă a Persoanelor al Municipiului Marghita, se organizează în subordinea consiliului local al municipiuluiMarghita, în temeiul art. 1 alin. (1) din Ordonanţa Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţa  a persoanelor, aprobată cu modificări şi completări prin Legea nr. 372/2002, precum și H.G.2104/2004, pentru aprobarea Metodologiei privind  criteriile de dimensionare a numărului de funcții din aparatul serviciilor publice comunitare de evidență a persoanelor, cu modificările şi completările ulterioare.

Art. 2 – (1) Serviciul public comunitar local de evidenţă a persoanelor este constituit în conformitate cu prevederile art. 25 alin. (1) din Ordonanţa Guvernului nr. 84/2001. 



    (2) Serviciul public comunitar local de evidenţă a persoanelor al Municipiului Marghita s-a constituit fără personalitate juridică, prin hotărâre a consiliului local.

Art. 3 - (1) Scopul serviciului public comunitar local de evidenţă a persoanelor este acela de a exercita competenţele ce îi sunt conferite prin lege pentru punerea în aplicare a prevederilor actelor normative care reglementează activitatea de evidenţă a persoanelor în sistem de ghişeu unic.


   (2) Activitatea serviciului public comunitar local de evidenţă a persoanelor se desfăşoară în interesul persoanei şi al comunităţii, în sprijinul instituţiilor statului, exclusiv pe baza şi în exercitarea legii.

Art. 4 – Activitatea serviciului public comunitar local de evidenţă a persoanelor este coordonată şi controlată metodologic, în mod unitar, de Direcţia  Generală pentru Evidenţa Persoanelor, denumită în continuare D.G.E.P., şi de Direcţia de Evidenţă a Persoanelor a Judeţului Bihor, denumită în continuare D.E.P. Bihor.
Art. 5 – (1) Serviciul public comunitar local de evidenţă a persoanelor asigură întocmirea, păstrarea, evidenţa şi eliberarea actelor de stare civilă, a cărţilor de identitate, a cărților de identitate provizorii, a cărţilor electronice de identitate și a cărților de identitate simple, în sistem de ghişeu unic.


     (2) În vederea îndeplinirii prerogativelor cu care este investit, serviciul public comunitar local de evidenţă a persoanelor colaborează cu celelalte structuri ale primăriei, ale Ministerului Afacerilor Interne şi cooperează cu  alte autorităţii publice, precum şi cu persoane fizice şi persoane juridice, pe probleme de interes comun, potrivit prevederilor actelor normative în vigoare.
CAPITOLUL  II

ORGANIZAREA SERVICIULUI PUBLIC COMUNITAR LOCAL DE EVIDENŢĂ A PERSOANELOR

Art. 6 - (1) Structura organizatorică, statul de funcţii şi regulamentul de organizare şi funcţionare ale serviciului public comunitar local de evidenţă a persoanelor se stabilesc prin hotărâre a consiliului local al Municipiului Marghita, cu avizul prealabil al D.G.E.P.


   (2) Organigrama serviciului public comunitar local de evidenţă a persoanelor este prevăzută în anexa nr. 2a la prezentul regulament. 

              (3) Statul de funcţii al Serviciului Public Comunitar Local de Evidenţă a Persoanelor este prevăzut în anexa nr. 2b la prezentul regulament. 

   (4) Organigrama și statul de funcții pot suporta modificări aprobate prin Hotărâri anuale ale Consiliului Local , cu respectarea  obţinerii avizelor prealabile prevăzute de lege. 

Art. 7 - (1) Conducerea serviciului public comunitar local de evidenţă a persoanelor este asigurată de şeful serviciului.

                 (2) Şeful serviciului public comunitar local de evidenţă a persoanelor este numit sau eliberat din funcţie prin hotărâre a consiliului local, în condiţiile legii, cu avizul prealabil al D.G.E.P în conformitate cu prevederile art. 9 alin. (2) din Metodologia privind criteriile de dimensionare a numărului de funcţii din aparatul serviciilor publice comunitare de evidenţă a persoanelor, constituirea patrimoniului şi managementul resurselor umane, financiare şi materiale, aprobată prin Hotărârea Guvernului nr. 2104/2004, cu modificările şi completările ulterioare.

Art. 8 - (1) Şeful serviciului reprezintă serviciul public comunitar local de evidenţă a persoanelor în relaţiile cu şefii celorlalte structuri din cadrul primăriei, cu şefii (comandanţii) unităţilor din Ministerul Afacerilor Interne, cu instituţiile şi organismele din afara sistemului Ministerul Afacerilor Interne, potrivit competenţelor legale.

                (2) În aplicarea ordinelor şi instrucţiunilor de nivel superior, şeful serviciului public comunitar local de evidenţă a persoanelor emite dispoziţii obligatorii pentru tot personalul din subordine, în conformitate cu prevederile legale.                       

                  (3) În condiţiile legii şi reglementărilor specifice, şeful serviciului public comunitar local de evidenţă a persoanelor poate delega unele atribuţii din competenţa sa altor persoane din subordine.

Art. 9 – (1) Şeful serviciului public comunitar local de evidenţă a persoanelor răspunde în faţa consiliului local de întreaga activitate pe care o desfăşoară, potrivit prevederilor fişei postului.

               (2) Personalul serviciului public comunitar local de evidenţă a persoanelor răspunde de întreaga activitate pe care o desfăşoară, în faţa şefului serviciului.

Art. 10 –(1) Serviciul public comunitar local de evidenţă a persoanelor are atribuţii pe linie de:

a) - evidenţă a persoanelor şi eliberare a actelor de identitate; 

b) - stare civilă;

c) - informatică;

d) - analiză - sinteză, secretariat-arhivă şi relaţii publice.

(2) Serviciul Public Comunitar Local de Evidenţă a Persoanelor al Muncipiului Marghita este alcătuit conform organigramei prevăzute în Anexa Nr.2a din două structuri:
-Structura de Evidență a Persoanelor
-Structura de Stare Civilă
(3) În cadrul structurii de Evidenţă a Persoanelor există trei compartimente: 
a)compartiment primire-înregistrare cereri, eliberări acte de identitate și dovada reședinței;

b)compartiment de prelucrare/gestionare date cu caracter personal;

c)compartiment I.T. de gestionare a infrastructurii informatice și suport tehnic. 
 (4) În cadrul structurii de Stare Civilă există două compartimente:
a)   compartiment întocmire acte de stare civilă și eliberare certificate de stare  civilă;

b)   compartiment validare acte de stare civilă.

Art. 11 – (1) În subordinea șefului de serviciu, s-a arondat și un compartiment administrativ, cu funcții contractuale, din aparatul de specialitate a primarului, care funcționează sub această formă din anul 2023, fără a intra în structura serviciului de evidență a persoanelor , în baza H.C.L. nr.268/2023 și pentru care s-a emis avizul D.G.E.P. nr.3499299 din 21.12.2023.
Art. 12 – (1) Serviciul public comunitar local de evidenţă a persoanelor exercită atribuţiile ce-i sunt conferite de lege pentru soluţionarea cererilor cetăţenilor care au domiciliul sau reşedinţa pe raza de competenţă.


    (2) În vederea atingerii obiectivelor stabilite, activitatea serviciului are la bază relaţii de autoritate (ierarhice, funcţionale), de cooperare, de coordonare şi de control, potrivit atribuţiilor stabilite pentru fiecare structură componentă în parte.

               (3) Relaţiile de autoritate ierarhică se stabilesc între conducerea serviciului public comunitar local de evidenţă a persoanelor şi compartimentele subordonate acestuia în scopul menţinerii, păstrării şi perfecţionării stării de funcţionalitate a serviciului. Acelaşi tip de relaţii se stabilesc între şef şi personalul subordonat acestuia.

Art. 13 - (1) Serviciul public comunitar local de evidenţă a persoanelor este organizat la nivel de serviciu    şi are în componenţă două structuri, respectiv Structura de evidenţă a persoanelor şi Structura de stare civilă.
               (2)  La nivelul serviciului public comunitar de evidenţă a persoanelor, activitatea de control şi coordonare este atributul conducerii şi se realizează prin intermediul şefului de serviciu. De asemenea, în activitatea de control, pe linii specifice de muncă, şeful de serviciu  poate angrena şi alt personal specializat din cadrul structurilor proprii.


(3) În cadrul compartimentelor, se stabilesc relaţii de autoritate funcţionale între şeful de serviciu şi restul personalului acestor structuri, în vederea îndrumării şi îmbinării în mod unitar a activităţii acestora, a echilibrării sarcinilor şi a armonizării eforturilor necesare pentru asigurarea unităţii de acţiune în vederea îndeplinirii obiectivelor propuse.

Art. 14 - (1) Serviciul Public Comunitar Local de Evidenţă a Persoanelor Marghita primeşte şi soluţionează cererile cetăţenilor pe probleme specifice de evidenţă a persoanelor din Municipiul Marghita ,precum și din comunele arondate acestui serviciu respectiv, Abram, Balc, Boianu Mare, Buduslău, Chişlaz, Derna, Petreu, Popeşti, Sălacea, Spinuş, Suplacu de Barcău, Tăuteu, Viişoara, la care nu s-au constituit încă servicii publice comunitare locale .
                  (2) Modificarea arondării actuale a serviciului public comunitar local de evidenţă a persoanelor se stabileşte prin hotărâre a consiliului judeţean, la propunerea serviciului public comunitar judeţean, cu avizul prealabil al D.G.E.P. 
CAPITOLUL  III

ATRIBUŢIILE SERVICIULUI  PUBLIC COMUNITAR LOCAL DE EVIDENŢĂ A PERSOANELOR

  
Art. 15 - Serviciul public comunitar local de evidenţă a persoanelor are următoarele atribuţii principale: 

a) întocmește, păstrează, ține evidența și eliberează, certificatele de stare civilă, cărțile de identitate;
b) înregistrează actele şi faptele de stare civilă, precum şi menţiunile şi modificările intervenite în statutul
c)  civil, în domiciliul şi reşedinţa persoanei, în condiţiile legii;
d) întocmeşte şi păstrează registrele de stare civilă, în condiţiile legii;
e) implementează Sistemului Informatic Integrat pentru Emiterea Actelor de Stare Civilă-S.I.I.E.A.S.C.;
f) întocmeşte, completează, rectifică, anulează sau reconstituie actele de stare civilă şi orice menţiuni efectuate pe actele de stare civilă, în condiţiile legii;
g) înscrie sau transcrie actele de stare civilă ale cetățenilor români, întocmite de autoritățile străine, în registrele de stare civilă române, în condițiile legii
h) constată desfacerea căsătoriei, prin divorţ pe cale administrativă, dacă soţii sunt de acord cu divorţul şi nu au copii minori, născuţi din căsătorie sau adoptaţi;
i) actualizează Registrul Național de Evidență a Persoanelor, cu datele de identificare și adresele cetățenilor care au domiciliul sau reședința în raza de competență teritorială a serviciul public comunitar local de evidență a persoanelor în vederea eliberării cărții de identitate și a stabilirii reședinței;; 
j) utilizează şi valorifică Registrul naţional de evidenţă a persoanelor;
k) furnizează, în cadrul Sistemului naţional informatic de evidenţă a populaţiei, denumit în continuare S.N.I.E.P., date necesare pentru actualizarea Registrului permanent de evidenţă a populaţiei;
l) furnizează, în condiţiile legii, datele de identificare şi de adresă ale persoanei către autorităţile şi instituţiile publice centrale, judeţene şi locale, agenţii economici şi către cetăţeni;
m) primeşte, în sistem de ghişeu unic, cererile şi documentele necesare în vederea eliberării cărţilor de identitate, cărților de identitate provizoii, cărţilor de identitate simple, cărți electronice de identitate,precum și cererile pentru înscrierea în actul de identitate a mențiunii privind stabilirea reședinței.
n) primeşte de la structurile competente cărţile de identitate, cărțile de identitate simple și cărți electronice de identitate, pe care le eliberează solicitanţilor;
o) ţine registrele de evidenţă pentru fiecare categorie de documente eliberate;
p) constată contravenţiile şi aplică sancţiuni, în condiţiile legii;
q) îndeplineşte şi alte atribuţii specifice activităţii de evidenţă a persoanelor, reglementate prin acte normative. 
Secţiunea I

 ATRIBUŢIILE  COMPARTIMENTULUI DE PRIMIRE/ÎNREGISTRARE  A CERERILOR DE  ELIBERARE A ACTELOR DE IDENTITATE ȘI A DOVEZII DE REȘEDINȚĂ
Art. 16 – (1) Compartimentul de primire/înregistrare  a cererilor de  eliberare a actelor de identitate și a dovezii de reședință are următoarele atribuţii principale:

    a) verifică datele de identificare ale solicitantului în R.N.E.P., în funcţie de cele declarate pe cerere şi documentele prezentate de acesta;

    b) identifică solicitantul prin compararea fizionomiei acestuia cu fotografia din actul de identitate pe care îl deţine şi cu imaginea din R.N.E.P. sau cu o fotografie de dată recentă dintr-un alt document emis de instituţii sau autorităţi publice, precum paşaport sau permis de conducere, pe care acesta trebuie să îl prezinte, în cazul în care actul de identitate a fost pierdut, furat, deteriorat sau distrus, iar în R.N.E.P. nu se regăseşte imaginea acestuia;

    c) solicită efectuarea de verificări, în teren, de către lucrătorii poliţiei naţionale, pentru definitivarea identificării, atunci când nu sunt întrunite condiţiile prevăzute la lit. b) sau în situaţia în care, deşi sunt prezentate documentele de la lit. a) şi b), există suspiciuni cu privire la identitatea solicitantului;

    d) verifică documentele prezentate de solicitant pentru a stabili dacă sunt îndeplinite condiţiile legale; în situaţia în care dovada adresei de domiciliu se realizează cu un extras de carte funciară, se verifică validitatea acestuia prin introducerea codului de identificare în interfaţa de preluare a cererii;

    e) până la asigurarea infrastructurii tehnice necesare, înregistrează cererea în Registrul privind cererile pentru eliberarea actelor de identitate şi pentru stabilirea reşedinţei şi certifică pentru conformitate copiile documentelor prezentate, prin înscrierea menţiunii "conform cu originalul", datează, semnează şi restituie originalele, împreună cu actul de identitate valabil sau cel anulat potrivit legii;

    f) de la data asigurării infrastructurii tehnice necesare, completează în sistem informatic cererea de emitere a cărţii de identitate simple şi cărţii electronice de identitate, ce conţine datele de identificare din R.N.E.P., completate, după caz, cu cele noi, şi o prezintă solicitantului pentru verificarea datelor înscrise şi semnarea acesteia;

    g) preia imaginea facială, semnătura olografă şi, după caz, imaginea impresiunilor papilare a două degete;

    h) scanează copiile documentelor prezentate, în vederea constituirii mapei electronice;

    i) solicită şefului S.P.C.E.P. sau persoanei desemnate avizarea cererii înainte de actualizarea datelor în R.N.E.P.;

    j) efectuează, în R.N.E.P., modificările, corecţiile şi actualizările care se impun, potrivit datelor din documentele prezentate;

    k) primeşte cărţile de identitate simple şi cărţile electronice de identitate produse, de la Birourile Județene de Administrare a Bazelor de Date;

    l) completează cererile titularilor cu datele privind seria şi numărul actului de identitate;

    m) la înmânarea noului act de identitate, solicită documentul de identitate lăsat în posesia titularului, pe care îl anulează şi îl restituie acestuia; în situaţia în care persoana nu mai deţine documentul respectiv, i se solicită o declaraţie din care să rezulte motivul pentru care nu îl poate prezenta;

    n) de la data asigurării infrastructurii tehnice necesare eliberării cărţii electronice de identitate, aplică procedura de activare a suportului de stocare electronică;

    o) verifică persoana în R.N.E.P. şi în R.N.E.P.S. pentru a se asigura că nu are eventuale alerte şi/sau cerere de stabilire a domiciliului în străinătate;

    p) verifică datele personalizate pe cartea de identitate simplă/cartea electronică de identitate, cartea de identitate provizorie şi o înmânează titularului sau, după caz, reprezentantului legal, persoanei împuternicite sau desemnate de solicitant ori poliţistului, care semnează de primire pe cererea pentru eliberarea actului de identitate;

    r) în cazul în care semnarea cererii de către solicitant nu este posibilă, se face menţiune despre aceasta pe cerere de către lucrătorul S.P.C.E.P.;

    s) efectuează, în R.N.E.P., menţiunea privind data înmânării actului de identitate;
    t) efectuează deplasări cu stația mobilă pentru persoanele netransportabile care au domiciliul pe raza de competență a serviciului;
    u) îndeplinește și alte atribuții dispuse, în limita legii, de conducerea serviciului.
 (2) În vederea eliberării cărţii de identitate provizorii, personalul cu atribuţii pe linia evidenţei persoanelor desfăşoară activităţile prevăzute la alin. (1) lit. a) - j), l, m), o) - s), precum şi activitatea de emitere în sistem informatic a cărţii de identitate provizorii.

(3) Pentru soluţionarea cererii, personalul S.P.C.E.P. efectuează activităţile prevăzute la alin. (1) lit. a) - f), h) - j), o), r) şi s), preia semnătura olografă, preia imaginea facială dacă nu este înregistrată în R.N.E.P. şi emite în sistem informatic dovada de reşedinţă.

(4) Înmânează dovada de reşedinţă în condiţiile prevăzute de lege.

Secţiunea II

ATRIBUŢII COMPARTIMENTULUI DE PRELUCRARE/GESTIONARE A DATELOR CU CARACTER PERSONAL 
Art. 17 – (1) Compartimentul de prelucrare/gestionare a datelor cu caracter personal are următoarele atribuţii principale:
a) monitorizarea proceselor de prelucrare a datelor: verificarea conformității proceselor interne cu legislația privind protecția datelor; Revizuirea documentației și procedurilor interne (politici de confidențialitate, fluxuri de prelucrare);
b) gestionarea cererilor privind drepturile persoanelor vizate: Soluționarea cererilor de acces, rectificare, restricționare sau ștergere a datelor personale ale cetățenilor;
c) asigurarea securității datelor: Implementarea și actualizarea măsurilor tehnice și organizatorice pentru prevenirea accesului neautorizat sau a scurgerilor de date; Gestionarea incidentelor de securitate și notificarea autorităților competente;
d) cunoașterea și respectarea normelor de drept ale Uniunii Europene și de drept intern referitoare la protecția datelor cu caracter personal;
e) prelucrarea numai a datelor cu caracter personal necesare îndeplinirii atribuțiilor de serviciu fiind răspunzător de operațiunile efectuate după autentificare;
f) respectarea măsurilor tehnice și organizatorice de securitate precum și celelalte reguli stabilite de operator;
g) informarea de îndată a conducerii operatorului sau după caz a împuternicitului și responsabilul/structura responsabilă cu protecția datelor despre riscurile prezentate de prelucrare ce pot duce la o încălcare a securității datelor cu caracter personal sau despre situațiile în care au fost prelucrate date cu caracter personal prin încălcarea normelor legale, depre care a luat cunoștință;
h) acordarea de sprijin responsabilului/structurii responsabile cu protecția datelor pentru realizarea activităților specifice ale acestuia/acesteia;
i) asumarea responsabilității cu privire la protecția datelor la care are acces;
j) obligativitatea securizării tuturor informațiilor sensibile/confidențiale (atât cele în format letric cât și cele în format electronic) la nivelul stației de lucru;
 k) păstrarea confidențialității elementelor de autentificare (parole de acces, numele de utilizator, token, certificat digital, precum și orice dispozitive și/sau informații similare, utilizate în scopuri de autorizare și identificare și este strict răspunzător de operațiunile pe care le efectuează după autentificare;
              l) îndeplinește și alte atribuții dispuse, în limita legii, de conducerea serviciului.

           (2) Furnizarea sau verificarea datelor cu caracter personal din R.N.E.P. se realizează prin proceduri automate sau neautomate, în condiţii care să asigure securitatea datelor cu caracter personal și a transmiterii, în limitele infrastructurii tehnice administrate de D.G.E.P..
           (3) Condiţiile şi limitele furnizării sau verificării datelor din R.N.E.P. sunt stabilite de către D.G.E.P. cu luarea în considerare a dispoziţiilor art. 6 alin. (3) din Regulamentul (UE) 2016/679, precum şi a limitelor infrastructurii tehnice administrate de D.G.E.P..
Secţiunea III

ATRIBUŢII COMPARTIMENTULUI DE I.T. - GESTIONAREA INFRASTRUCTURII INFORMATICE ȘI SUPORT TEHNIC
Art. 18 - (1) Compartimentul de I.T. -Gestionarea infrastructurii informatice și suport tehnic are următoarele atribuţii principale:

a) desfășoară activități pentru administrarea rețelei locale de calculatoare, precum și a utilizatorilor la nivel de sistem de operare (parole, drepturi de acces, etc) cu sprijinul B.J.A.B.D.E.P. Bihor;
b) urmăreşte şi răspunde de funcţionarea corectă şi continuă a resurselor hardware din cadrul sistemului informatic al instituţiei; 
c) urmăreşte şi răspunde de implementarea/instalarea/configurarea noilor resurse hardware  în cadrul sistemului informatic al instituţiei;

d) acordă asistenţă tehnică de specialitate în ceea ce priveşte utilizarea sistemului informatic al instituţiei, atât angajaţilor instituţiei, cât şi cetăţenilor (în calitatea acestora de beneficiari ai unor servicii a căror prestare ar presupune ca cetăţenii respectivi să interacţioneze cu resurse informatice); 

e) realizează activităţi de operare a aplicaţiilor software necesare pentru desfăşurarea activităţii proprii;

f) întocmeşte şi menţine la zi documentaţiile specifice necesare pentru desfăşurarea activităţii proprii; participă la crearea şi menţinerea la zi a documentaţiei proprii sistemului informatic, din punctul de vedere al evidenţierii resurselor informatice (inclusiv a configurărilor necesare, etc.);

g) participă la arhivarea şi păstrarea în condiţii de securitate a documentelor specifice compartimentului, cu respectarea dispoziţiilor legale în acest domeniu;

h) participă la menţinerea legăturilor cu furnizorii de resurse informatice, executanţii de lucrări şi prestatorii de servicii – cu specific în domeniul tehnologiei informaţiei şi comunicaţiilor (TIC) – atât în perioada de garanţie de bună funcţionare, cât şi după expirarea acesteia, în vederea asigurării remedierii oricăror probleme de natură informatică posibil a surveni în buna funcţionare a sistemului informatic; în acest sens, crează, utilizează şi întreţine baza de date cu informaţii privind furnizorul/executantul/prestatorul, serviciile/produsele/lucrările, persoanele de contact şi datele de contact ale acestora, termene limită, particularităţile contractuale, ID-uri de acces, etc.); participă la urmărirea modului de derulare al contractelor care au ca obiect furnizare/executare/prestare în domeniului TIC şi care privesc sistemul informatic al instituţiei;

i) menţine legătura cu celelalte compartimente de specialitate ale instituţiei, în vederea asigurării unei utilizări eficiente – şi de către celelalte compartimente de specialitate – a resurselor sistemului informatic al instituţiei, în vederea îndeplinirii, în mod operativ şi de calitate, a atribuţiilor şi sarcinilor de serviciu;

j) participă la monitorizarea continuă a sistemului informatic al instituţiei, în vederea detectării şi eliminării eventualelor ameninţări de natură informatică, precum şi a cauzelor şi efectelor acestora;

k) participă la implementarea şi întreţinerea politicii de securitate a sistemului informatic al instituţiei şi de acordare a drepturilor de acces la resursele informatice din cadrul sistemului informatic al instituţiei, precum şi la monitorizarea respectării acesteia, în vederea securizării şi limitării (interzicerii) accesului neautorizat la resursele sistemului;

l) configurarea soluțiilor HW si SW pentru a atinge parametri doriți de funcționare pentru infrastructura de IT.
m) îndeplinește și alte atribuții dispuse, în limita legii, de conducerea serviciului.

Secţiunea IV

ATRIBUŢIILE COMPARTIMENTULUI ÎNTOCMIRE ACTE DE STARE CIVILĂ ȘI ELIBERARE CERTIFICATE
Art. 19 – Compartimentul întocmire acte de stare civilă și eliberare certificate are următoarele atribuţii principale:

a) întocmesc, la cerere sau din oficiu, potrivit legii, acte de naştere, de căsătorie şi de deces, în dublu exemplar, şi eliberează persoanelor fizice îndreptăţite potrivit dispoziţiilor art. 10 alin.(1) din Legea nr. 119/1996, republicată, cu modificările şi completările ulterioare, la solicitarea acestora, certificate de stare civilă doveditoare şi extrase multilingve privind actele şi faptele de stare civilă înregistrate;

b) primesc şi soluţionează cererile pentru eliberarea formularelor standard multilingve;

c) înscriu menţiuni în actele de stare civilă şi trimit electronic comunicări de menţiuni pentru înscriere în registrele de stare civilă - exemplarul I sau, după caz, exemplarul II, 

d) primesc cererile de divorţ prin acordul soţilor pe cale administrativă şi le soluţionează în conformitate cu prevederile prezentelor norme metodologice;

e) primesc şi înregistrează cererile de înregistrare tardivă a naşterii şi de înregistrare a decesului produs în străinătate şi neînregistrat la autorităţile locale străine competente sau la misiunile diplomatice/oficiile consulare de carieră ale României acreditate să exercite funcţii consulare în ţara unde a avut loc, întocmesc documentaţia şi referatul cu propunere de aprobare sau respingere şi le transmit electronic în vederea emiterii avizului conform de către S.P.C.J.E.P./D.G.E.P.M.B. şi, ulterior, în vederea aprobării/respingerii cererii de către primarul unităţii administrativ-teritoriale competente;

f) primesc cererile de transcriere a certificatelor/extraselor de stare civilă/extraselor multilingve ale actelor de stare civilă procurate din străinătate, însoţite de documentele ce le susţin, efectuează verificările şi întocmesc referatul cu propunere de aprobare sau respingere a cererii de transcriere, pe care îl transmit electronic, împreună cu întreaga documentaţie, în vederea emiterii avizului conform de către şeful S.P.C.J.E.P./S.P.C.L.E.P. al sectorului municipiului Bucureşti în coordonarea/subordinea căruia se află şi, ulterior, în vederea aprobării/respingerii cererii de către primarul unităţii administrativ-teritoriale competente;

g) primesc cererile de schimbare a numelui pe cale administrativă, verifică documentele prezentate în motivare şi întocmesc referatul prevăzut la art. 419 alin. (2) din Legea nr. 119/1996, republicată, cu modificările şi completările ulterioare, pentru a fi transmise electronic, spre soluţionare, structurii de stare civilă din cadrul S.P.C.J.E.P., respectiv structurii de stare civilă din cadrul D.G.E.P.M.B. la care este arondată unitatea administrativ-teritorială;

h) primesc cererile de ortografiere/traducere în limba maternă a numelui persoanelor fizice, verifică documentele prezentate şi le supun aprobării primarului unităţii administrativ-teritoriale;

i) primesc cererile de rectificare a actelor de stare civilă sau se sesizează din oficiu şi efectuează verificări pentru stabilirea cu exactitate a tuturor erorilor depistate în cuprinsul actelor de stare civilă sau al menţiunilor înscrise pe acestea, întocmesc documentaţia şi referatul cu propunere de aprobare sau respingere şi le transmit electronic în vederea emiterii avizului conform de către şeful S.P.C.J.E.P./S.P.C.L.E.P. al sectorului municipiului Bucureşti în coordonarea/subordinea căruia se află şi, ulterior, în vederea emiterii dispoziţiei de aprobare/respingere a rectificării de către primarul unităţii administrativ-teritoriale competente;

j) efectuează verificări în dosarele având drept obiect anularea, completarea, modificarea pe cale judecătorească a actelor de stare civilă şi a menţiunilor existente pe marginea acestora, precum şi pentru declararea judecătorească a morţii unei persoane;

k) primesc şi înregistrează cererile de reconstituire sau întocmire ulterioară a actelor de stare civilă, întocmesc documentaţia şi referatul cu propunere de aprobare sau respingere şi le transmit electronic S.P.C.J.E.P./D.G.E.P.M.B., pentru emiterea avizului conform, iar ulterior în vederea emiterii dispoziţiei de aprobare/respingere a cererii de către primarul unităţii administrativ-teritoriale competente, pentru cetăţenii români şi persoanele fără cetăţenie domiciliate în România;

l) reconstituie registrele de stare civilă pierdute ori distruse parţial sau total, după exemplarul existent, certificând exactitatea datelor înscrise, prin semnare;

m) înscriu în registrele de stare civilă exemplarul I, de îndată, menţiunile privind dobândirea, redobândirea sau pierderea cetăţeniei române;

n) primesc cererile de înscriere de menţiuni cu privire la modificările intervenite în străinătate, în statutul civil al persoanei şi cu privire la nume ori ca urmare a rectificării actelor de stare civilă sau cu privire la regimul matrimonial ales în faţa autorităţilor/instituţiilor străine, precum şi documentele ce susţin cererile respective şi le transmit electronic spre aprobare S.P.C.J.E.P./D.G.E.P.M.B.;

o) eliberează, la cererea titularilor, a reprezentanţilor legali sau persoanelor împuternicite cu procură specială ori împuternicire avocaţială, adeverinţă cu privire la statutul civil;

p) eliberează, la cererea persoanelor fizice îndreptăţite, certificate care să ateste componenţa familiei, necesare reîntregirii familiei aflate în străinătate, potrivit modelului prevăzut în anexa nr. 19; certificatul în format electronic se semnează de emitent, se aplică sigiliul S.I.I.E.A.S.C. şi se generează un cod de verificare care îi confirmă autenticitatea;

q) distrug certificatele de stare civilă/extrasele multilingve ale actelor de stare civilă/certificatele de divorţ anulate la completare sau retrase, evidenţiate într-un procesul-verbal, prin tocare ireversibilă, nu mai târziu de un an de la anularea/retragerea acestora;

r) asigură îndreptarea actelor de stare civilă sau a menţiunilor în cadrul procesului de constituire în format electronic a Registrului de stare civilă exemplarul II.

s) eliberează, în mod gratuit, la cererea autorităţilor publice extrase pentru uz oficial de pe actele de stare civilă, cu respectarea prevederilor Regulamentului (UE) 2016/679;
t) eliberează, la cererea persoanelor fizice şi a autorităţilor publice indreptatite fotocopii ale înscrisurilor care au stat la baza întocmirii actelor de stare civilă aflate în arhiva proprie, cu respectarea prevederilor Legii nr.16/1996, republicată, cu modificările şi completările ulterioare, precum şi ale Regulamentului (UE) 2016/679;
u) asigură păstrarea registrelor şi hârtiei speciale în condiţii care să evite deteriorarea sau dispariţia acestora într-un spaţiu adecvat desfăşurării activităţii de stare civilă;

v) propun necesarul de registre, hârtia specială necesară tipăririi actelor şi certificatelor de stare civilă, extraselor multilingve ale actelor de stare civilă şi certificatelor de divorţ, pentru anul următor, şi îl comunică anual S.P.C.J.E.P./D.G.E.P.M.B.;

w) trimit centrelor militare, până la data de 5 a lunii următoare înregistrării decesului, documentul de evidenţă militară aflat asupra cetăţenilor încorporabili sau recruţilor;

x) sesizează imediat unitatea de poliţie competentă şi informează S.P.C.J.E.P./D.G.E.P.M.B. în cazul pierderii sau furtului hârtiei speciale utilizate pentru tipărirea actelor de stare civilă, a certificatelor de stare civilă, a extraselor multilingve ale actelor de stare civilă şi a certificatelor de divorţ, în vederea dării acesteia în urmărire;

y) transmit de îndată structurii de stare civilă din cadrul S.P.C.J.E.P./D.G.E.P.M.B. extras pentru uz oficial de pe actul de stare civilă anulat în baza sentinţei judecătoreşti rămase definitivă, în vederea dării în urmărire a certificatelor de stare civilă eliberate în baza acestuia atunci când nu pot fi retrase;

z) în cazul identificării documentelor prevăzute la pct. 24) si 25) informează de îndată S.P.C.J.E.P./D.G.E.P.M.B. în vederea revocării ordinului de dare în urmărire;

aa) colaborează cu direcţiile de sănătate publică judeţene şi a municipiului Bucureşti şi cu maternităţile pentru verificarea identităţii persoanelor internate fără acte de identitate asupra lor sau a căror identitate nu este cunoscută şi a cazurilor de părăsire a copiilor nou-născuţi şi neînregistraţi la starea civilă şi verifică lunar certificatele medicale constatatoare ale naşterii neridicate, netransmise sau neînregistrate electronic, pentru a se proceda la înregistrarea naşterii;

ab) colaborează cu unităţile sanitare, S.P.A.S. şi unităţile de poliţie, după caz, verifică situaţia persoanelor beneficiare de măsuri de asistenţă socială privind punerea în legalitate pe linie de stare civilă şi asigură sprijinul de specialitate până la rezolvarea fiecărui caz în parte, precum şi pentru clarificarea situaţiei cadavrelor cu identitate necunoscută;

ac) primesc cererile cetăţenilor români privind modificarea C.N.P. ca urmare a atribuirii sau înscrierii eronate ori în cazuri speciale privind valorificarea unor drepturi, pentru persoanele care au pierdut cetăţenia română sau sunt decedate şi cărora nu le-a fost atribuit C.N.P. şi le transmit electronic spre avizare S.P.C.J.E.P./D.G.E.P.M.B.

ad) îndeplinește și alte atribuții dispuse, în limita legii, de conducerea serviciului.

Secţiunea V

ATRIBUŢIILE COMPARTIMENTULUI VALIDARE ACTE STARE CIVILĂ
 Art. 20 – Compartimentul validare acte stare civilă are următoarele atribuţii principale: 

a)  constituirea în format electronic a Registrului de stare civilă exemplarul II se realizează prin procesul de verificare şi validare a actelor de stare civilă menţionate la art.28 alin.(1) lit. a) şi b) din HG 255/2024 pentru aprobarea Normelor Metodologice de aplicare unitară a dispozițiilor în materie de stare civilă, în termen de 5 ani de la data operaţionalizării S.I.I.E.A.S.C., în baza Registrului de stare civilă exemplarul I aflat în arhiva S.P.C.L.E.P.;
 b)  verificarea şi validarea actelor de stare civilă se fac progresiv, începând cu actele de naştere, de căsătorie şi de deces, în ordinea inversă a întocmirii în timp a acestora, în termen de 5 ani sau în termen de 3 zile, la solicitarea nominală a D.G.E.P./S.P.C.J.E.P./D.G.E.P.M.B./S.P.C.L.E.P./primăriei din cadrul unităţii administrativ-teritoriale unde aceste servicii nu sunt constituite/misiunii diplomatice sau oficiului consular de carieră a/al României, care are spre soluţionare o solicitare de înregistrare a unui eveniment de stare civilă, de transcriere a certificatelor/extraselor de stare civilă/extraselor multilingve ale actelor de stare civilă ale cetăţenilor români eliberate de autorităţile străine sau de eliberare a certificatelor de stare civilă/extraselor multilingve ale actelor de stare civilă/adeverinţei cu privire la statutul civil;
c) verificarea şi validarea actelor de stare civilă presupun completarea tuturor datelor din imaginea scanată a actelor existente în arhiva electronică, inclusiv a menţiunilor înscrise pe marginea actelor, confruntarea acestora cu datele din exemplarul I al actelor de stare civilă corespondente şi semnarea electronică de către ofiţerul de stare civilă care are în păstrare Registrul de stare civilă exemplarul I; ulterior, dacă se constată că datele asociate din actele de stare civilă validate au fost completate eronat, se procedează la îndreptarea acestora şi la semnarea electronică de către ofiţerul de stare civilă;
d)  în situaţia în care se constată lipsa unui act de stare civilă din arhiva electronică digitizată, imaginea şi datele asociate se preiau şi se validează de pe exemplarul I al actelor de stare civilă aflat în arhiva S.P.C.L.E.P.;
e)   îndeplinește și alte atribuții dispuse, în limita legii, de conducerea serviciului;
f)   la validarea actelor de stare civilă, ofiterul de stare civilă cu atribuții de validare, respectă regulile prevăzute la art.28 alin.7 și alin.8 din HG255/2024 pentru aprobarea Normelor Metodologice de aplicare unitară a dispozițiilor în materie de stare civilă, respectiv:

1) rubricile referitoare la locul naşterii, locul încheierii căsătoriei şi la locul decesului din actele de stare civilă se completează cu denumirea actuală, potrivit organizării administrativ-teritoriale a României; astfel se procedează şi pentru completarea rubricilor referitoare la judeţ; în cazul municipiului Bucureşti, la rubrica "comuna/oraşul/municipiul" se înscrie "sectorul", iar cuvântul "judeţ" se înlocuieşte şi se înscrie "Municipiul Bucureşti"; completarea tuturor rubricilor din actele de stare civilă se face cu respectarea întocmai a regulilor gramaticale stabilite de Academia Română; la rubrica privind locul înregistrării se înscriu atât denumirea actuală, cât şi cea din actul de stare civilă; în situaţia schimbării denumirii localităţii se înscriu atât denumirea actuală, cât şi cea din actul de stare civilă;

2) rubricile privind numele de familie, prenumele, denumirea localităţii, judeţul sau ţara, sexul sub forma "MASCULIN" sau "FEMININ" se completează cu majuscule, de tipar şi cu folosirea alfabetului latin extins şi a diacriticelor, după caz;

3) rubricile privind "anul" şi "ziua" se completează cu cifre arabe, iar rubrica privind "luna" se completează cu majuscule, fără prescurtări;

4) rubricile asociate actului de stare civilă validat, care nu sunt completate în actul care se validează, nu se completează;

5) dacă naşterea s-a produs în străinătate, la rubrica "Localitatea" se înscrie localitatea unde s-a născut, iar la rubrica "Judeţul" se înscrie ţara cu denumirea actuală; în acelaşi mod se procedează şi în cazul rubricilor "Locul încheierii căsătoriei" şi "Locul decesului"; la rubrica "Menţiuni" se înscrie, după caz, sintagma: "ACT TRANSCRIS";

6) dacă în actul de stare civilă nu este completată rubrica referitoare la numele de familie şi prenumele unuia sau ale ambilor părinţi, nu se completează nici rubricile corespunzătoare din actul de stare civilă validat;

7) în actele de stare civilă validate nu se înscriu menţiuni referitoare la religia sau naţionalitatea titularului/titularilor, dacă acestea nu sunt completate în act;

8) în actele de naştere ale celor recunoscuţi şi apoi legitimaţi prin căsătoria părinţilor, la rubrica "Numele de familie al mamei" se înscrie numele de familie dobândit prin căsătorie;

9) în actele de naştere întocmite în Transilvania în perioada în care s-a aplicat legea străină, la rubrica "Numele de familie al mamei", în cazul copiilor născuţi în timpul căsătoriei, se înscrie numele de familie al tatălui, întrucât, în astfel de cazuri, la rubrica "Numele de familie al mamei" se înscria în registru numele de familie anterior încheierii căsătoriei;

10) dacă în registrele de stare civilă sunt înscrise expresii ca "văduva lui Popescu Ion", la completarea rubricii "Numele de familie" se înscrie numele de familie al femeii, respectiv "Popescu";

11) la completarea numelui de familie nu se ţine seama de cuvintele scrise în paranteză sau de particulele "zis", "recte" ori "născută";

12) cuvintele "sir", "sin" şi "von", precum şi alte titluri de nobleţe, gradele militare sau confesionale, aflate înaintea numelor de familie, nu vor fi preluate;

13) dacă într-un act de stare civilă datele sunt trecute sub forma "13/26 aprilie", respectiv data pe stil vechi şi pe stil nou, în datele asociate actului de stare civilă validat se înscriu ca dată cea de-a doua şi luna cu majuscule, respectiv "26 APRILIE".

14) În procesul de validare pentru stabilirea exactă a numelui de familie al copiilor recunoscuţi şi apoi legitimaţi prin căsătoria ulterioară a părinţilor se va ţine seama de următoarele:

-cei recunoscuţi până la 10 iulie 1943 şi nelegitimaţi prin căsătoria ulterioară a părinţilor poartă numele de familie al mamei, iar dacă au fost legitimaţi poartă numele de familie al tatălui;

-cei recunoscuţi sau legitimaţi între 10 iulie 1943 şi 31 ianuarie 1954 poartă numele de familie al celor care i-au recunoscut sau i-au legitimat;

-cei recunoscuţi în localităţile din Ardealul de Nord până la 6 martie 1945, dacă nu au fost şi legitimaţi prin căsătorie, poartă numele de familie al mamei, iar dacă au fost legitimaţi, poartă numele de familie al tatălui.

Secțiunea VI

ATRIBUŢII PE LINIE DE ANALIZĂ-SINTEZĂ, SECRETARIAT ȘI RELAȚII CU PUBLICUL

Art. 21 - În domeniul analiză-sinteză, secretariat și relații cu publicul, serviciul public comunitar de evidență a persoanelor prin structurile de evidența persoanelor și stare civilă are următoarele atribuții principale:

a) primește, înregistrează și ține evidența ordinelor, dispozițiilor, instrucțiunilor, regulamentelor, ștampilelor și sigiliilor, asigurând repartizarea lor în cadrul serviciului;

b) respectă dispozițiile legale cu privire la apărarea secretului de serviciu, modul de manipulare și de păstrare a documentelor secrete;

c) realizeză și asigură întreținerea, exploatarea și selecționarea fondului arhivistic neoperativ constituit la nivelul serviciului, în conformitate cu dispozițiile legale în materie;

d) asigură înregistrarea intrării/ieșirii tuturor documentelor și clasarea acestora în vederea arhivării;

e) expediază corespondența, după executarea operațiunilor de înregistrare în registrele special destinate;

f) asigură primirea și înregistrarea petițiilor și urmărește rezolvarea acestora în termenul legal;

g) desfășoară activitatea de primire în audiență a cetățenilor de către lucrătorul desemnat;

h) centralizează, principalii indicatori realizați, verifică modul de îndeplinire a sarcinilor propuse și întocmește sintezele, situațiile comparative și analizele activităților desfășurate periodic;

i) transmite serviciului public comunitar județean de evidență a persoanelor, sintezele și analizele întocmite;

j) asigură constituirea fondului arhivistic neoperativ al serviciului, din documentele rezultate din activitatea de profil;
k) se îngrijește de ținerea la zi a Registrelor speciale pe fiecare categorie de lucare în parte, pentru care, anual se aprobă de către primar prin dispoziție, plaja de numere.   
Secțiunea VII
ATRIBUŢIILE COMPARTIMENTULUI ADMINISTRATIV

Art. 22 (1)  În subordinea Șefului Serviciului Public Comunitar Local de Evidenţă a Persoanelor funcţionează un Compartiment administrativ cu următoarea componenţă:

a) îngrijitor curățenie;
b) șofer;
c) arhivar.
(2) Întreţinerea clădirii distinctă de sediul Primăriei va fi asigurată de un post de îngrijitor curăţenie cu următoarele atribuţii:

a. asigură curățenia zilnică a fiecarei încăperi, șterge praful de pe mobilier, flori, calorifere,  pervazuri, calculatoare, imprimante, etc.;
b. mătură sau aspiră și spală pardoseala din birouri, holuri și grupuri sanitare;

c. asigură curățenia și ordinea în spațiile comune;

d. dezinfectează cel puțin o dată pe zi grupurile sanitare, (dezinfectează și spală W.C., chiuvete, faianță, gresie) și asigură necesarul de materiale igienico- sanitare;

e. dezinfectează cel puțin o dată pe săptămână mobilierul din dotarea birourilor, clanțele de la ușile birourilor;

f. zilnic spală obiectele de uz casnic din birouri; 

g. răspunde de întreținerea corespunzătoare a covoarelor prin aspirare săptămânală și spălare cel puțin o dată pe an;
h. asigură curățenia periodică a ferestrelor și ușilor precum și a mobilierului întregii instituții, curăță pereții de praf cel puțin de două ori pe an;

i. preia  periodic materialele pentru curățenie de la administratorul Primăriei, pe care le folosește conform destinației acestora și în dozajul corespunzător;

j. comunică cu administratorul în vederea achiziționării necesarului de materiale consumabile;

k. răspunde de informarea imediată a persoanelor reponsabile privind orice defecțiune pe care o observă în funcționarea echipamentelor și/sau a mobilierului din instituție pe durata desfășurării activității;

l. asigură pregătirea sălii de cununie ori de câte ori este nevoie;

m. răspunde de menținerea unor standarde înalte ale igienei, ale aspectului și curățeniei în toate activitățile desfășurate în cadrul instituției;

n. răspunde de curățenia de la locul destinat colectării gunoiului menajer și a materialelor recuperabile;
o. păstrează igiena personală și curăţenia la locul de muncă și folosește echipamentul individual de protecție;

p. depozitează gunoiul provenit din activitățile specifice funcției în spații special amenajate;

q. nu scoate din unitate produsele din gestiune;

r. respectă orele de program stabilit, are un comportament civilizat și de bun simț în timpul orelor de lucru;

s. îndeplinește sarcini curente atribuite de către superiorul direct în concordanță cu necesitățile imediate ale unității;

t. îndeplinește și alte dispoziții primite din partea șefului ierarhic, primarului, viceprimarului, în legătură cu atribuțiile de serviciu, în limita pregătirii și aptitudinilor;

u. îndeplineste alte sarcini stabilite prin legi, date de conducerea instituției, în legătură cu atribuțiile de serviciu,  în limita competențelor profesionale;

v. își însușește și respectă prevederile legislației din domeniul securității și sănătății  în  muncă și măsurile de aplicare a acestora;

w. în conformitate cu prevederile art.13 lit.d a Legii nr.319/2006 salariatul va respecta normele și atribuțiile de S.S.M. corespunzător funcției exercitate, participă la instructajul în domeniul securității și sănătății în muncă specifice locului de muncă și postului său;

x. în cazul situației de urgență sau stării de alertă, asigură triajul cetățenilor pentru accesul în instituție, conform prevederilor legale;
y. pe timpul iernii contribuie la degajarea zăpezii în jurul cladirii și în parcarea aferentă.

(3) Postul de şofer al S.P.C.L.E.P. Marghita, aflat în subordinea directă a Șefului Serviciului va avea următoarele atribuţii:


a)  asigură transportul  rutier pentru cărțile de identitate ale populației cu domiciliul pe raza de competentă a S.P.C.L.E.P. Marghita care se tipăresc şi se ridică de la Biroul Județean de Administrare a Bazelor de Date Bihor – Oradea;
          b)  transcrierea certificatelor de stare civilă ale cetăţenilor români ale căror fapte și acte de stare civilă s-au produs în străinătate, în vederea înregistării acestora în registrele de stare civilă românești, necesită transmiterea spre avizare și ridicarea acestora de la Direcția Județeana de Evidență a Persoanelor Bihor; 
         c)  persoanele care se află în imposibilitatea de a se deplasa pot solicita deplasarea cu staţia mobilă la domiciliul persoanelor netransportabile sau la sediile instituțiilor medico-sanitare sau de protecție socială, în vederea preluării imaginii, folosind echipamentele foto digitale din dotare şi de primire a documentelor necesare eliberării actelor de identitate;
       d)  primește și predă corespondența la şi de la Biroul Judetean de Administrare a Bazelor de Date Bihor – Oradea şi Biroul Judetean de Administrare a Bazelor de Date Bihor – Oradea de câte ori este nevoie în cursul săptămânii ;
        e) deplasarea în teritoriu pentru preluarea documentelor cu staţie mobila pentru persoanele nedeplasabile ;

        f)  păstrează confidenţialitatea datelor şi informaţiilor la care are acces;
        g) execută corect  sarcinile conform fişei postului şi respectă termenele de executare a operaţiunilor desfăşurate;
        h)  respectă şi îşi însuseşte prevederile legislative din domeniul său de activitate;
        i) colaborează cu instituțiile publice, unitățile economice pe plan local și compartimentele din primărie pe probleme specifice domeniului de activitate;

        j) respectă normele și atribuțiile de S.S.M. corespunzător funcției exercitate în conformitate cu prevederile art.13 lit.d) a Legii nr.319/2006.
(4)  Având în vedere că la nivelul S.P.C.L.E.P. Marghita este constituită o arhivă proprie și ţinând cont că se operează cu date cu caracter personal reglementate de Regulamentul UE 679/2016 privind protecţia persoanelor fizice în ceea ce priveşte prelucrarea datelor cu caracter personal și libera circulaţie a acestor date,  sunt necesare următoarele activităţi specifice postului de arhivar:

a) întocmirea și actualizarea nomenclatorului arhivistic; 

b) verificarea şi relaţionarea cu Arhivele Naţionale în vederea avizării nomenclatorului arhivistic; 

c) urmărirea modului de aplicare al nomenclatorului arhivistic la constituirea dosarelor de către S.P.C.L.E.P. Marghita;

d) verificarea şi preluarea pe bază de proces-verbal şi inventar a dosarelor  constituite; 

e) la preluarea unităților arhivistice create, verificarea fiecarui dosar, urmărind respectarea modului de constituire și concordanța dintre conținutul acestora și datele înscrise în inventar; în cazul constatării unor neconcordanțe, se aduc la cunoștința compartimentelor creatoare în scopul efectuării măsurilor corective necesare;

f) întocmirea de inventare pentru fondul arhivistic existent; 

g) întreţinerea  unui registru tip intrare-ieşire din arhivă a documentelor; 

h) asigurarea evidenţei tuturor intrărilor şi ieşirilor din depozitul de arhivă pe baza registrelor de intrare – ieşire şi verificarea integritatii documentelor restituite;

i) punerea la dispoziție pe bază de semnătură și ținerea evidenței documentelor împrumutate compartimentelor creatoare; 

j) la restituire se verifică integritatea documentelor împrumutate; 

k) întocmirea inventarulului documentelor ce urmează a fi analizate şi selecţionate de către comisia de selecţionare pentru documentele a căror termen de păstrare este depăşit; 

l) administrarea arhivei  şi organizarea selecţionării dosarelor, anual, în vederea scoaterii din uz sau predării la arhivele centrale, conform cu instrucţiunile Arhivelor Statului;

m) colaborarea cu Direcţia Judeţeană a Arhivelor Statului pentru predarea la termen a documentelor din depozitul arhivistic de stat; 

n) asigurarea evidenţei, păstrarea şi conservarea documentelor cu caracter secret; 

o) verificarea evidențelor, inventarierea, selecționarea, păstrarea şi folosirea documentelor din arhivă în condițiile Legii 16/1996; 

p) menţinerea ordinii şi curățeniei, asigurarea condiţiilor necesare păstrării arhivei pentru a nu se degrada; 

q) propunerea de măsuri în vederea asigurării condițiilor corespunzătoare de păstrare și conservare a arhivei; 

r) respectă normele și atribuțiile de S.S.M. corespunzător funcției exercitate în conformitate cu prevederile art.13 lit.d) a Legii nr.319/2006
s) asigurarea arhivării documentelor create.
CAPITOLUL IV

DISPOZIŢII  FINALE

Art. 23 - (1) Atribuţiile şefului serviciului public comunitar local de evidenţă a persoanelor şi ale personalului cu funcţii de execuţie sunt prevăzute în fişele posturilor.

                 (2) În raport de modificările  ce pot interveni în structura sau activitatea serviciului public comunitar local de evidenţă a persoanelor, fişele posturilor până la funcţia de şef de birou, inclusiv, vor fi reactualizate, cu aprobarea şefului serviciului.

                 (3) Fişele posturilor  vor fi aprobate de către  primar si coordonatorul numit prin hotărâre de Consiliul Local , respectiv de către  Secretarul General al Municipiului Marghita. 

Art. 24 (1) Personalul Serviciul Public Comunitar Local de Evidență a Persoanelor al Municipiului Marghita este obligat:

a) să cunoască și să respecte prevederile prezentului Regulament;

b) să manifeste grijă, disciplină, inițiativă și o bună colaborare la îndeplinirea sarcinilor specifice;

c) să răspundă personal pentru conținutul, forma și legalitatea actelor și materialelor scrise, pe care le întocmesc în cadrul competențelor lor;

d)  să asigure confidențialitatea actelor și informațiilor instituției, în conformitate cu prevederile legale în materie.

(2) Personalul Serviciul Public Comunitar Local de Evidență a Persoanelor al Municipiului Marghita răspunde de întreaga activitate pe care o desfășoară în fața șefului serviciului.

Art. 25 Măsurile de răspundere disciplinară și materială se aplică potrivit prevederilor legale în vigoare.

Art. 26 Prevederile prezentului Regulament se completează, de drept, cu prevederile actelor normative.

Art. 27 Modificările prezentului Regulament se vor realiza prin Hotărâre a Consiliului Local al Municipiului Marghita, cu avizul prealabil al  D.G.E.P..

